Viborger Samler, 1836-09-06
Spanien. Fra Madrid haves Efterretninger indtil den 21de d. M. De officielle Beretninger i Le Moniteur synes imidlertid ikke at gaae saalangt; de lyde saaledes: "Som det synes, vil Hr. Ferrer ikke modtage Finantsministeriet. Hr. Mendizabal bivaaner Conseilets Møder, uden at høre til det. Natten til den 18de opstod der en Kamp mellem de fra S. Jldefonto kommende Soldater og en Deel af et Regiment af Madrids Garnison. Soldaterne fra S. Jldefonfo have i Forbindelse med Militserne med Kanoner ødelagt den Caserne, hvori deres Modstandere havde forskandset sig." Cordova trækker sig tilbage til Frankrig. Han var den 25de i Pamplona. Ved hans Ankomst til denne Stad, vilde han have været i nogen Fare, naar ei General Lebeau havde taget ham i Beskyttelse. – Jfølge Privatefterretninger var hiin Strid opstaaet mellem det 4de Garderegiment, der i S. Jldefonfo havde tiltrodset sig Constitutionens Proclamation, og det 3die, der i Madrid havde rakt Quesada Haanden til Folkets Undertrykkelse. Virkelig lykkedes det General Sogne, at gjenoprette den gode Forstaaelse mellem begge Regimenter. J Hoftidenden takker Dronningen ham og General Rodil for deres Virksomhed ved denne Udsoning. - Det samme Blad indeholder følgende nye Udnævnelser: General Rodil til Høistcommanderende for Centralarmeen (hvorhos han vedbliver at være Generalcapitain i Arragonien); Major Monsabud til Generalcapitain for Estremadura; Don Antonio Quiroga til Generalcapitain for Granada; D. Dionisio Manilla til Generalcapitain for Andalusien. General Rodil synes tillige at skulle fungere som Krigsminister. Mendizabal skal, som Nogle paastaae være Finantsminister i Ferrers Sted; efter Andre er han bestemt til Gesandt i London. Nye Cortes skulle vælges og Mødet aabnes henimod Slutningen af October Maaned. Jsturiz, Galiano og Rivas ansaae det endnu den 21de for klogest at holde sig skjulte. – Barcelona-Journaler indeholde nu fuldstændige Beretninger og Constitutionens Proclamering i Catalonien, og opfordre Catalonierne til Samdrægtighed og Rolighed. - Le Moniteur melder korteligen, at Jturalde har ved Val carlos overgivet sig med nogle Ryttere til Christinerne; derimod indeholde sydfranske Blade allerede den officielle Beretning desangaaende fra General Jrribaren til Vicekongen af Navarra. Jturalde, i Spidsen for fire navaresiske Carlistbatailloner saavelsom 4 Compagnier af den 1ste Bataillon, tre Escadroner Cavallerie og den carlistiske Juntas Garde, tilbød den 18de Brigadeer Jrribaren et Slag paa Høiderne ved LerinJrribaren modtog Udfordringen, slog Fjenden fuldkomment og fratog ham 937 Fanger, hvoriblandt 37 Officierer og en stor Mængde Vaaben, Heste og Krigsredskaber. "Dette glimrende Resultat - siger Jrribaren i sin Beretning - have vi 3 Escadroner Lanciers og let Cavallerie at takke for, der vare alene i Kampen, da Jnfanterie-Bataillonen fra Avila og Artilleriet ved mine hurtige Bevægelser bleve langt tilbage. Mit eget Tab beløber sig kun til een Død, 2 Heste og 7 Saarede, hvoriblandt to Standartbærere Jacomo og Villalba, hvis Opførsel fortjener den høieste Roes." J Madrid gjorde Efterretningen om denne de constitutionelle Faners første Seier et fordeelagtigt Jndtryk. - Hr. Bois le-Comte er udnævnt til Minister i Madrid, imidlertid troer man, at Forretningerne ville blive besørgede af en Ambassadesecretair, indtil Omstændighederne maatte gjøre en mere afgjørende Optrædelse nødvendig.